Diari Oficial de la Generalitat Valenciana


Sumari del DOGV 4443, del 19-02-2003 (2003/1788)

Informació pública del programa d'actuació integrada per gestió directa de la unitat d'execució «UA/D» del Pla General Municipal d'Ordenació Urbana de Sant Vicent del Raspeig.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   4443

Data del DOGV
:   19-02-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/1788


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Informació pública del programa d'actuació integrada per gestió directa de la unitat d'execució «UA/D» del Pla General Municipal d'Ordenació Urbana de Sant Vicent del Raspeig. [2003/X1788]
  
De conformitat amb l'article 42.1 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, la Conselleria d'Obres Públiques, Urbanisme i Transports, elabora i promou, a través de l'Institut Valencià d'Habitatge, SA (IVV, SA), com a empresa pública de la Generalitat Valenciana, el Programa d'Actuació Integrada per gestió directa de la unitat d'execució ?UA/D- del PGMOU de Sant Vicent del Raspeig, que incorpora projecte d'execució per a la urbanització del sector de referència.
  
El procediment per a la seua aprovació està subjecte a les mateixes regles establides per als plans especials en l'article 38 de la LRAU, amb aplicació del procediment de la tramitació d'urgència previst en l'article 43 de la citada llei.
  
De conformitat amb el que disposa l'article 38.2 de la LRAU, la Direcció General d'Arquitectura i Habitatge de la Conselleria d'Obres Públiques, Urbanisme i Transports de la Generalitat Valenciana ha acordat per Resolució de 7 de febrer de 2003 sotmetre a informació pública per un període de 20 dies, mitjançant la seua publicació en el Diari Oficial de la Generalitat Valenciana i en un diari no oficial d'àmplia difusió de la localitat, el Programa d'Actuació Integrada de la unitat d'execució ?UA/D- del PGMOU de Sant Vicent del Raspeig i el projecte d'urbanització incorporat a este.
  
La documentació es troba depositada, per a la seua consulta pública durant el termini de 20 dies comptadors a partir del dia següent de la seua publicació en el DOGV, en l'Ajuntament de Sant Vicent del Raspeig, plaça d'Espanya s/n, així com en les oficines de l'IVV, SA, a Alacant, carrer de Girona núm. 4 i al Servici Territorial d'Arquitectura i Habitatge, plaça Galícia núm.2 de la mateixa localitat.
  
Durant el citat termini, podran presentar-se les al·legacions que es consideren oportunes en el mencionat Servici Territorial d'Alacant i en les oficines del IVV, SA, així com en qualsevol de les dependències o registres establits en l'article 38.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 14 de gener.
  
Per aplicació de l'article 42.3 de la LRAU per a l'aprovació d'un programa alternatiu es requerix la conformitat del conseller competent en Urbanisme.